AJAKOHAST OTSE TAEVAST
Pia, mäletad sa seda filmi "Ruus"? - Ikka. See oli väga hea film.
Kuna sul on parem mälu, siis ehk räägiksid sellest pisut.
Film rääkis sellest, kuidas Ameerikasse viidi Aafrika mustanahalisi
ja kuidas neist siis orjad said ja kuidas nende elu seal kulges.
See film tugines ühele raamatule,
kus kellegi lapselapselaps oli kogu selle loo kirjutanud.
Ja seda selleks, et jõuda tagasi oma juurte juurde.
Te vaatate praegu saadet "Ajakohast otse taevast"
ja meil on täna sama eesmärk - jõuda tagasi oma juurte juurde.
Sest mitte just kõik kristlased pole huvitatud sellest, kust me põlvneme.
Usun, et me oleme selles osas erandid.
Tihti öeldakse, et iga koopia - iga järgnev sugupõlv tuleb pisut kehvem.
Kui sul on mõni pilt või selle koopia ja sa teed sellest omakorda koopia,
siis selle kvaliteet läheb kehvemaks.
Ja kuigi tänapäeval on igavesti kvaliteetne tehnika,
siis sellest hoolimata on meil siiski pisut muudetud pilt.
Kuid peame hakkama uurima neid asju ja pühenduma neile. - Just.
2000 aasta jooksul on olnud muidugi väga palju erinevaid sugupõlvi.
Kuid tänu Jumalale ka reformatsiooni aegade eest,
mille jooksul on pöördutud enam tagasi kõige algse juurde.
Kuid nagu sa, Pia, ütlesidki - me peame hakkama uurima neid asju.
Kaevuma rohkem neisse, sest probleem on selles,
et Piiblit lugedes me näeme, et asjad ei toimi iseenesest.
Nende samade "koopiate" käigus on meil tekkinud arvamus,
et kui Jumala Vaim tuleb, siis asjad toimuvad iseenesest.
Kuid see pole nii ei praegu ega olnud ka vanasti.
Küll aga oli nii, et kui rahvas otsis Jumalat;
uuris Jumala Sõna ja palvetas ning tegi kõik, mis tarvis,
siis ka asjad sündisid.
Näiteks ajal, kui Peetrus ja Johannes läksid templisse palvetama,
siis tee peal sinna kohtasid nad üht kerjavat vigast meest.
Peetrus vaatas talle otsa ja ütles:
"Hõbedat ja kulda mul ei ole,kuid see,mida mul on, seda annan sulle!"
ja sirutades käe mehe poole, ütles ta:
"Jeesuse Naatsaretlase nimel tõuse ja kõnni!"
Ja siis ta ei jäänud sinna ootama, kas juhtub midagi või ei,
sest ta teadis, et juhtub!
Ta teadis, et Jeesuse nimes on piisavalt väge, et juhtuks midagi!
Nii et ta võtab sel mehel käest kinni, aitab ta püsti ja seal ta seisab!
Nii ei saa ju halvatud inimesega käituda! Saab!!
Kuid mehe jalad täitusid väega sel samal hetkel.
Ta hakkas hüppama ja kiitma Jumalat, järgides jüngreid templisse.
Seal aga tekkis sellest paks pahandus, kuigi nad olid teinud ju head!
Neid pandi lausa kartsa ja keelitati mitte enam rääkima.
Kuid Peetrus ja Johannes ütlesid, et selleks on meid kutsutud ja nii on.
Kõik panid muidugi imeks,
et kuidas need endised Galilea kalurid nii väge täis on, kuid nii oli.
Kuid see on kõigest üks näide sellest, et asjad toimivad.
Ja kui aus olla, siis mulle pakub see huvi.
Ma mõtlen, et kust ma pärinen ja mis kõik on vahepeal juhtunud?
Eks me isegi ole aeg-ajalt näinud,
kuidas haiged saavad terveks või inimesed saavad päästetud,
püsides Jumala teedel, mis on väga hea.
Kuid kui ma mõtlen, kuidas Jeruusalemma kogudus kasvas....
Neid oli algul 3000 hinge ja mõne päeva pärast juba 5000 inimest.
Aja möödudes tuli inimesi aga juba hulkade kaupa usule
ja me mõtleme endamisi, et:
taolised asjad saavad juhtuda vaid Bonnke ja Benny Hinni maailmas.
Või kui Ulf Ekman teebki misjonitööd üle maailma,
siis me peame ikka meeles pidama, et me oleme kõigest soomlased.
Kuid tead, mis?
Isegi, et me oleme kõigest soomlased, olles samas ka uhked selle üle,
oleme me lisaks sellele siiski eelkõige Jumala rahvas.
Me oleme Tema kodakondsed ja üks Tema sugupuuga,
sest me usume sama Jeesust, keda nemadki uskusid.
Me usume Jumala Sõna, nagu nemadki uskusid,
kuigi neil polnud seda veel sellisel määral nagu meil praegu,
vaid nad olid alles rajamas alust Uuele Testamendile.
Kuid mõistad sa, et me oleme samast puust?
Seesama Püha Vaim, kes hingas Jeesuse, Peetruse, Pauluse jt. peal,
on seesama ja ühtaegu tugev ka täna, soovides meid aidata.
Ja aidata meid ka meie otsinguis.
Me ei otsi Jeesust selles mõttes, et kus Ta on, kas Ta tuleb me ellu,
sest Ta on juba tulnud meie ellu ja tänu Jumalale selle eest!
Kuid me otsime seda, mis meile kuulub.
Ja samas me ei saa jääda rahule vaid sellega, mis meil juba on,
aga me igatseme ikka veel enama järele.
No Jeesus isegi ju ütles Piiblis,
et me saame tegema suuremaid asju kui Tema tegi.
Me muidugi mõtleme,
et kui me saaks veidigi osa sellest, mida Ta tegi, oleks juba hästi!
Kuid Jeesus ütles, et me saame tegema veelgi suuremaid asju.
Eks Ta ühest küljest ütles seda ka oma isiklikule piiratusele tuginedes,
sest Teda oli vaid üks,
aga usklikke, kes Temasse usuvad, on miljoneid,
ulatudes ka nende "suuremate asjadega" oluliselt kaugemale.
Samas ütleb Piibel Peetruse kohta,
et kui ta tänavail kõndis ja eri paigus koosolekuid pidas,
siis haiged said terveks seal, kuhu iganes ta vari ka langes.
Mõelda vaid, kui sa käiksid siin ringi ja haiged saaks sellest terveks!
No eks me ole seda kogenud ka,
et kui inimesed tulevad Jumala ligi, siis nad kogevad ka Tema võidmist.
Mäletan ühte meest, kellel oli meie koosolekutest arusaam,
et me püüame palve ajal inimesi pikali lükata.
Mistõttu ta ütles meile:
"Ma tulen küll eestpalvele, kuid pikali kukkuda ma ei kavatse!"
Kui ta aga sinna palvele tuli, oli ta, põmmdi, pikali!
Ja seda ilma, et keegi oleks teda isegi puudutanud!
Jumala Vaim oli lihtsalt nii võimsasti seal.
Seetõttu me teame, et see mõju võib olla tugevam ja ehk isegi ehedam.
Kuid ristiusk ei ole samas lihtsalt mingi kõrval-tegevus!
Et tegeleme sellega siis,
kui viitsime ja aega on ning midagi targemat teha pole!
Ja kui pühapäeva hommikul ei jõuagi kirikusse, siis pole hullu,
sest ega see ristiusk tohiks meilt ikka liiga palju ka nõuda!
Oleme jõudnud aega, kus arvame, et meilt ei tohiks liiga palju nõuda.
Jeesus, ära nõua mult' liiga palju! Pastor, ära nõua mult' liiga palju!
Laske meil lihtsalt olla ja teha nii, nagu meile sobib.
Samas aga tahame siiski omada priipääset igavikku!
Kuid ristiusk on hoopis midagi enamat ja samas ka tõsisemat.
Usun, et kui me oleme saanud maitsta ja näha, et Issand on hea,
just nii nagu Piibel ütleb... - Ja ta on hea!
Siis see viib meid Markuse evangeeliumi 16. peatükki,
kus räägitakse Jeesuse suurest misjonikäsust.
Markus võtab selle üsna konkreetselt kokku, tsiteerides Jeesust:
Minge kõike maailma, kuulutage evangeeliumi kogu loodule!"
"Kes usub ja on ristitud, see päästetakse,
aga kes ei usu, mõistetakse hukka.
Kuid uskujaid saadavad sellised tunnustähed:
minu nimel ajavad nad välja kurje vaime, räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale, saavad terveks.”
Kui Issand [Jeesus] oli nendega rääkinud,
võeti ta üles taevasse ja ta istus Jumala paremale käele.
Aga jüngrid läksid välja ja kuulutasid kõikjal,
ning Issand toetas neid ja kinnitas sõna tunnustähtedega."
Nii et nad tõesti tegid seda, mida Jeesus oli käskinud neil teha.
Jeesus käskis neil minna kogu maailma ja kuulutada kogu loodule
ning jüngrid tegid seda! Kas pole imeline?
Usun, et sa oled kuulnud seda väidet:
"Jeesus Kristus on see sama eile, täna ja igavesti!"
Oled sa seda kuulnud, Pia? - No ikka mitmeid kordi.
No kui Ta nüüd on seesama nagu Ta väidab end olevat,
siis usud sa, et Ta käsib ka meil
minna kogu maailma ja kuulutada kogu loodule?
Ja meie vastame: "Que sera sera...Ei me ette tea..."
Jumal vaata ise, kuidas Sa oma töödega saad -
mul endalgi palju tegemist.
Tead ju küll, et töö ja pere nõuavad oma osa
ja telekas ka palju erinevaid saateid ja sarju, mida vaja vaadata.
Nii et anna andeks, aga hetkel tõesti ei sobi.
Kuid võib-olla hiljem, kui ma nii 65-aastane olen,
siis äkki lõpetan piiblikooli, siis juba elu ka vähe rahulikum.
Kuid hetkel pead lihtsalt ootama, Jeesus.
Inimesed aga ei pane Piiblit lugedes üldse tähele,
et jüngrid läksid ja kuulutasid. Ehk siis - kui Jeesus ütleb, siis nii on!
Kui tuleb korraldus minna kõike maailma, siis me läheme ja kuulutame!
Seal on ka öeldud,
et Issand ise läks nendega ja kinnitas oma Sõna tunnustähtedega.
Nad ei pidanud paluma aastakümneid, et kogeda midagi Jumalalt.
Et saada natukenegi osa Tema võidmisest.
Ma isiklikult usun palve tähtsusesse. - See tõesti on oluline ja imeline.
Kuid ma usun ka seda,
et kui Jumal näeb, et me oleme valmis ja tahame edasi liikuda,
siis Ta vallandab ka oma väe meie heaks. Või õigemini - teiste heaks.
Sest küsimus pole selles, et tõestada,
kui võimsad ja vägevad Pia ja Hakan on - sugugi mitte!
Vaid Jumal on see, kes on kutsunud meid kõiki
ja kes on ka vastutav selle eest, et vägi meid saadaks.
Me inimestena oleme sageli auahned.
Selle asemel, et olla rõõmsad eesõiguse eest olla kaasas selles töös.
Kuid oletame, et me palume haigete eest, siis me võime ju mõelda, et:
"Aga mõtle, kui midagi ei juhtugi? Mis mulje see meist siis jätab?
Inimesed hakkavad rääkima, et mul pole väge ja mis siis saab?"
Kuid see pole minu asi! Mina teen vaid nii, nagu Jeesus ütles.
Sina omas jõus ei suuda nagunii kedagi tervendada!
Kui sa oled arst või medõde, siis võib-olla mingil määral tõesti,
kuid kõik, mis puudutab usupalvet, käte peale panemist ja kuulutamist,
siis nende tulemused ei sõltu enam meist.
Kui Jeesus käskis meil panna käed haigete peale ja me teeme seda,
siis kõik ülejäänu on juba Tema teha.
Probleem on vaid selles, et meil on nii raske võtta Teda tõsiselt.
Sest me arvame, et Jeesus on vahel samasugune naljahammas nagu meie.
Huumorimeeles pole midagi halba, samas ei saa me olla kergemeelsed.
Nii ei saa, et pidevalt tehakse nalja
ja pastorid ei saa isekeskis isegi sügavamatel teemadel vestelda,
kuna neil puudub sügavam arusaam neist asjust!
Kuidas aga oleks, kallis õde ja vend,
kui hakkaks pigem arutlema sügavamate usuliste teemade üle?
Selle üle, kuidas need vaimsed asjad, millesse me usume, toimivad?
Mida me usume Kolmainsuse kohta ja surnute ülestõusmise kohta?
Mida me usume igavesest elust jne. See poleks enam nii naljakas.
Sest me tihti oleme nii kergemeelsed
ja lihtsalt teeme kogu aeg nalja ning pillume kildu.
Pole siis ka ime, et midagi ei juhtu! Kuid Jeesus pole selline!
Seetõttu ei saa ka mõelda, et Jeesus on sama kerglane kui meie,
lihtsalt taieldes ringi ja visates nalja. See pole nii!
Jeesus ütleb Mk.16:17: "Uskujaid saadavad sellised tunnustähed."
Kriipsuta omal Piiblis alla "sellised tunnustähed".
Me inimestena oleme sageli huvitatud erinevatest märkidest
ja kui kuskil midagi toimub, põrutame kohe kohale, et seda näha.
Ega see muidugi halb ole ammutada Jumala ligiolust.
Ja kui Ta kuskil midagi teeb, siis see on igati OK minna seda vaatama.
Sest kui ikka kusagilt kaevust tuleb värsket vett ja mul on janu,
siis miks mitte minna ammutama sellest kaevust?
Sa võid muidugi öelda, et:
"See sõit läheb mulle maksma mitukümmend eurot..."
Ja siis? Kui kuskil on värsket vett, tuleb minna!
Kuid samas on oluline mõista,
et me ei pea tormama igale poole, kus kusagil miskit liigub.
Tee enne ikka kindlaks, et see tõesti on Jumalast
ja siis mine ning ütle Jumalale, et januned Ta järele.
Me tahame saada osa sellest, mis Sinul on ja mida Sina tahad anda.
Me tahame seda õiget ja ehedat asja! Me otsime oma juuri.
Otsime algset evangeeliumi, sest vaid see on parim.
Maiste asjade puhul nagu näiteks autod
ei pruugi see algne versioon muidugi kõikse parem olla,
kuid kõik, mis puudutab evangeeliumi - algne versioon on parim!
Jeesus ütles: "Sellised tunnustähed..." Kriipsuta see alla.
Ehk siis - sa ei pea otsima kümneid tuhandeid tunnustähti,
kuigi Jumal võib teha väga paljut, mis ületab me mõistuse.
Kuid - "sellised tunnustähed" saadavad..keda nad saadavad?
Neid, kes usuvad.
Pane siinkohal tähele, et Jeesus ei lahterda usu tasemeid:
vähe usklik, veidi enam usklik, rohkem usklik, täiega usklik,
Aabrahami sarnane usklik, veelgi võimsam kui Aabraham...
Jeesus ütles, et need tunnustähed saavad saatma kõiki, kes usuvad.
Millesse sina usud?
Kui sina oled huvitatud juurtest; loed oma Piiblit ja otsid Jeesust,
siis sa ka usud Temasse. Me usume Jeesusesse.
Me usume Jumala Sõna ja selle tõotusi.
Võime seetõttu olla vahel isegi jäärapäised,
öeldes, et siin on tõotus, mille Jumal mulle andis ja ma usun seda.
Tänu Jumalale, et see kuulub mulle.
Ehk siis - me usume sellesse ja saame seeläbi ka üles ehitatud.
Seetõttu ei pea me vaid mõtlema oma võimsatele usukogemustele
35 või 20 aastat tagasi, sest Jeesus on tänase päeva Jeesus!
Ta tahab, et elaksid Temaga just täna ja praegu,
mõistes, et Ta austab su usku.
Need, kes tõesti tahavad tulla Tema ligi,
peavad uskuma, et Ta on olemas ja annab tasu neile, kes Teda otsivad.
Ja nemad on need, keda need tunnustähed järgivad!
Kuna aeg läheb, siis jätkame selle teemaga edaspidi,
kuid tahan siinkohal kinnitada veel seda, mida Jeesus ütles:
"Minu nimel ajavad nad välja kurje vaime..."(Markuse 16:17)
Ta ütles, et "minu nimel".
Ehk siis ei minu ega Pia ega sinu nimel, vaid Tema nimel!
Me ajame Jeesuse nimel välja kurje vaime, kes pärinevad Saatanast.
Nad pärinevad põrgust ja pimeduse kuningriigist,
mistõttu nendega tegelemine pole mingi naljaasi.
Kuid tunnustähed järgivad neid, kes usuvad.
Usklike all peetakse aga silmas tavalisi usklikke;
inimesi, kes usuvad Jeesust ja Tema Sõna.
Neid järgivad tunnustähed ja nad ajavad kurje vaime välja.
Teiseks - tunnustähed järgivad neid, kes räägivad uutes keeltes.
Usun, et me võime täituda Püha Vaimuga ja rääkida teistes keeltes,
kuid samas peaksime me siiski olema ka valmis juurde õppima.
Ehk siis, kui tänapäeval räägitakse Soomes sellest,
kuidas üks ja teine asi on kohustuslik, siis tead, mis?
Kui keegi oleks mind sundinud varem õppima enam soome keelt,
oleksin ma praegu vägagi tänulik selle sunduse eest.
Sest siis jagaksin ma palju paremini nii grammatikat kui kõike muud.
Keelte õppimine on väga tähtis!
Kui keegi ütleks mulle, et Hakan, õpi inglise keel täiuslikult ära,
et võiksid kuulutada Ameerikas või kus iganes ja kõik saaksid aru.
Ehk siis - mida parem su keeleoskus, seda paremini sind mõistetakse.
Ja seetõttu on oluline ka vaimses mõttes osata uusi keeli.
Siin on ka öeldud, et: "tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale" Saavad? - Saavad terveks!
Seda kohta me teame! Haiged saavad terveks!
Ehk siis - imed ja tunnustähed on meie päralt.
Seetõttu, kui me ka oleme otsimas, saame me osa neist märkidest,
mis näitavad meile, et haiged saavad terveks.
Seetõttu ei pea me vaid piirduma inimeste lohutamisega,
öeldes, et ega me ju isegi täpselt tea, mis see Jumala plaan on.
Vaid me võime neile öelda,
et Jeesus Kristus on seesama, täis väge ja armastust
ja tahab puudutada sind ja valada oma väe su üle!
Kuid nüüd on aeg palveks.
Me tahame palvetada su eest, sest usume, et kui otsime oma juuri,
siis esimene ja kõige olulisem asi on meie isiklik suhe Jeesusega.
Mitte mõni isiklik arusaam Temast, vaid isiklik suhe Temaga.
Seetõttu tahame kutsuda Ta oma ellu, paludes järgneva palve:
Jeesus Kristus,
ma tulen Su ette,
ma otsin Sind
ja leian Sind.
Seetõttu just praegu
tule mu ellu,
anna andeks mu patud
ja kingi mulle uus elu.
Ma usun Sinusse
ja tunnistan,
et Sina, Jeesus, oled mu Issand.
Aitäh Sulle, Jeesus! Aamen.
Kui sa palusid seda palvet ja võtsid Jeesuse vastu oma ellu,
siis jumalasulasena ma kinnitan sulle,
et sa oled Jumala laps ja uuestisündinud.
Jätka sellel teel ja võta meiega ühendust info@elamansana.fi,
et võiksime sind aidata.
Kohtume taas nädala pärast! Kõike head!
Tõlge: Anne-Ly Raukas